Hvorfor fryser jeg i min Nordisk-sovepose?
Et par faktorer kan være årsag til, at du fryser i din sovepose, selv om den er lavet til den ønskede temperatur. Soveposer isolerer ved at indeslutte luft i fibrene/dunfyldet, og denne luft opvarmes af din egen kropsvarme. En for stor sovepose vil øge mængden af luft, der skal varmes op, hvilket kan få den til at virke koldere. Omvendt vil en for lille sovepose også give en koldere oplevelse (komprimering af fyldet). Man kan gøre et par ting for at maksimere ydeevnen: Sørg for at lægge soveposen ud mindst 30 minutter før, du skal bruge den. På den måde er fibrene/dunene ikke komprimerede og har mulighed for at puste sig op, så de er i stand til at fange mere luft. Bevæg dig ikke for meget i posen. Lav et par øvelser for at få gang i blodomløbet, inden du lægger dig i soveposen. (Ikke så meget, at du begynder at svede, da det vil have en negativ effekt). Varm soveposen op, inden du går i seng, ved at lægge den omkring dig som et tæppe.